**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2021. szeptember 27-i ülésére**

**Javaslat a Szombathelyi Adventi vásáron üzemelő önkormányzati tulajdonú pavilonok bérleti idejének meghosszabbítására**

Szombathely Megyei Jogú Város Önkormányzata mint az Adventi Vásár szervezője a vásárban hagyományosan résztvevő kereskedőkkel és vendéglátósokkal együtt hosszú távú együttműködés keretében szervezi meg a rendezvényt. Az Adventi Vásár szervezésével, megtartásával kapcsolatos javaslatot Szombathely Megyei Jogú Város Önkormányzata Gazdasági és Városstratégiai Bizottsága 39/2019. (II.25.) GVB számú határozatával jóváhagyta. A határozatban foglaltak szerint a pavilonok üzemeltetését pályázati úton elnyerő vállalkozók 2019., 2020. és 2021. évi Adventi vásárokon való részvételük biztosítására 3 bérleti éves szerződést kötöttek önkormányzatunkkal. Mint ismeretes az egészségügyi világjárvány miatt a 2020. évi Adventi rendezvényeket nem tudtuk megszervezni. A vállalkozók egyöntetű kérése alapján kérem a Tisztelt Bizottságot, hogy a kiesett időszak miatt járuljon hozzá a szerződéses időtartam egy évvel történő meghosszabbításához.

Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 5. § (2) bekezdése alapján „az önkormányzati vagyon körébe tartozó vagyontárgy bérbe-, használatba, illetve haszonbérbe adására irányuló döntést megelőzően az adott vagyontárgy értékét a bérleti díj vagy használati díj mértékét 6 hónapnál nem régebbi szakvélemény alapján kell meghatározni”, azonban a (4) bekezdés c) pontja ez alól mentességet biztosít ingó vagyontárgy bérbe vagy használatba adása esetén. A pavilonok (15 db kicsi és 15 db nagy) könyv szerinti bruttó értéke 14.449.995,- Ft, amely nem haladja meg a vagyonrendelet 8. § (1) bekezdés a) pontja szerinti értékhatárt.

A vagyonrendelet 8. §(1) bekezdés a) pontja alapján a forgalomképes ingatlan és ingó vagyon tekintetében a tulajdonosi jogokat 15 millió forint egyedi forgalmi értéket el nem érő forgalomképes ingatlan és ingó vagyon esetében a polgármester gyakorolja, azonban tekintettel arra, hogy 2019-ben a 3 éves konstrukció elfogadásáról a Gazdasági és Városstratégiai Bizottság döntött, kérem, hogy a Tisztelt Bizottság alakítsa ki az álláspontját.

A vagyonrendelet 14. § (4) bekezdés f) pontja értelmében az (1) bekezdés szerinti értékhatár (25 millió forint) alatti vagyontárgy esetében nem kell versenyeztetési eljárást lefolytatni a bérleti idő, használati idő meghosszabbításakor.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjen.

**Szombathely, 2021. szeptember 20.**

**/: Horváth Soma :/**

**HATÁROZATI JAVASLAT**

**………/2021. (IX. 27.) GJB számú határozat**

A Gazdasági és Jogi Bizottság a „Javaslat a Szombathelyi Adventi vásáron üzemelő önkormányzati tulajdonú pavilonok bérleti idejének meghosszabbítására” című előterjesztést megtárgyalta, és a SZMSZ 51.§ (3) 7. pont alapján az alábbi határozatot hozta:

A Bizottság egyetért azzal, hogy a Szombathelyi Adventi vásáron részt vevő és az önkormányzattal 3 éves időtartamra szóló szerződést kötött vállalkozók bérleti szerződésének hatálya egy évvel meghosszabbodjon.

**Felelős:** Bokányi Adrienn, a Bizottság elnöke

Dr. Nemény András polgármester

Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Lajos Tibor, Gondnoksági Iroda vezetője/

**Határidő:** 2021. azonnal